Kõigepealt küpsetasin biskviidi. Vahustasin munad soola ja suhkruga tugevaks vahuks ja segasin ettevaatlikult hulka  omavahel segatud jahu, tärklise ja küpsetuspulbri. Valasin taigna küpsetuspaberiga kaetud plaadile ja küpsetasin 200-kraadises ahjus ligi 10 minutit. Kummutasin valmis biskviidi lauale suhkruga kaetud küpsetuspaberile, määrisin peale vaarikamoosi ja keerasin rulli. Tõstsin jahedasse ja lasin koogil seista üleöö. Järgmisel päeval röstisin kuival pannil mandlilaastud kuldseks. Vahustasin koore tugevamaks vahuks, määrisin rullbiskviidile ning puistasin üle mandlilaastudega.